2018માં સૈયદ મુશ્તાક અલી ટૂર્નામેન્ટમાં ખલીલે 10 મેચોમાં 17 વિકેટ લીધી હતી. તે ટૂર્નામેન્ટમાં સૌથી વધુ વિકેટ્સ લેનારા બોલરોની યાદીમાં બીજા સ્થાને રહ્યો. તેની બોલિંગ એવરેજ 15.33 અને સ્ટ્રાઈક રેટ 13.77 રનનો રહ્યો. ખલીલે એક ઈન્ટરવ્યુમાં જણાવ્યુ હતું કે, તેણે ઝહીર ખાનને બોલિંગ કરતો જોઈ ક્રિકેટ રમવાનું શરૂ કર્યું હતું. ખલીલની બોલિંગ એક્શન પણ ઝહીરથી પ્રભાવિત હોવાનું દેખાઈ આવે છે. તાજેતરમાં જ તેણે ઈંગ્લેન્ડ પ્રવાસમાં પણ ઈન્ડિયા A માટે શાનદાર પ્રદર્શન કરતા પાંચ મેચોમાં આઠ વિકેટ ઝડપી.